मंत्री ने कहा-हमारी ताकत भी शास्त्री देख लेंगे, भूल रहे हैं कि सरकार किसकी है
Bageshwar Baba Dhirendra Shastri Bihar Political Dispute - RJD VS BJP. मध्यप्रदेश के बागेश्वर धाम के धीरेंद्र शास्त्री 12 मई को पटना आ रहे हैं। इसके पहले बिहार में राजनीति गरमा गई है। धीरेंद्र शास्त्री के पक्ष और विपक्ष में नेता उतर आए हैं।
मध्यप्रदेश के बागेश्वर धाम के धीरेंद्र शास्त्री 12 मई को पटना आ रहे हैं। इसके पहले बिहार में राजनीति गरमा गई है। धीरेंद्र शास्त्री के पक्ष और विपक्ष में नेता उतर आए हैं। बुधवार को मंत्री तेजप्रताप ने फिर चेतावनी दी है। उन्होंने कहा कि हमारी ताकत भी शास्त्री देख लेंगे। मेरी पूरी सेना तैयार है। वे लोग भूल रहे हैं कि बिहार में किसकी सरकार है।
आरजेडी नेता विरोध कर रहे हैं तो समर्थन में बीजेपी नेता हैं। नेताओं के समर्थकों में भी सोशल मीडिया पर बहस छिड़ गई है।
विवाद की शुरुआत बिहार सरकार में वन एवं पर्यावरण मंत्री तेज प्रताप यादव के बयान से हुई। फिर उन्होंने 30 अप्रैल को अपने संगठन डीएसएस (धर्मनिरपेक्ष सेवक संघ) को ट्रेनिंग देते हुए की फोटो शेयर की। मैसेज लिखा- धर्म को टुकड़ों में बांटने वालों को करारा जवाब मिलेगा। तैयारी पूरी है...हिन्दू मुस्लिम सिख ईसाई आपस में हैं भाई-भाई...।
इस पोस्ट के बाद तेजप्रताप जमकर ट्रोल हो रहे हैं। एक यूजर ने धीरेंद्र शास्त्री के कार्यक्रम की भीड़ वाली फोटो डालकर लिखा- महाराज जी की भीड़ देख लीजिए और फिर अपनी तैयारी, रउआ हरे इही भीड़वा में खोई जाई और पतौ ना लागी। जय हो महाराज जी।
एक और यूजर ने लिखा है तेजू भइया मुझे तो आप पॉलिटिशियन कम कॉमिडियन ज्यादा लगते हैं।
सबसे पहले तेजप्रताप की ट्रेनिंग की तस्वीरें देखिए...
इस पर धीरेंद्र शास्त्री के समर्थकों ने भी विरोधियों को चुनौती दी है। समर्थकों ने कहा है कि बाबा को रोकने का दम है तो रोक कर दिखाएं।
तेजप्रताप बुधवार को फिर कहा-
लालू प्रसाद के बड़े बेटे और बिहार सरकार के मंत्री तेज प्रताप यादव ने धीरेंद्र शास्त्री के पटना कार्यक्रम पर बुधवार को एक बार फिर से चेतावनी दी है। उन्होंने कहा है कि DSS का गठन तो बहुत शुरू में ही मैंने किया है। यह RSS के लिए बनाया था। उन्होंने कहा कि हिंदू मुस्लिम, सिख, ईसाई आपस में हैं भाई भाई। हमारी ताकत भी शास्त्री देख लेंगे। मेरी पूरी सेना तैयार है। वे लोग भूल रहे हैं कि बिहार में किसकी सरकार है।
पहले यह कहा था
अगर बागेश्वर बाबा हिंदू-मुस्लिम को लड़वाने के लिए आएंगे तो हम पटना एयरपोर्ट पर उनका घेराव करेंगे। अगर भाईचारे का संदेश देंगे कि हिंदू, मुस्लिम, सिख, ईसाई आपस में हैं भाई-भाई तो मैं उनका स्वागत करूंगा।
यह धीरेंद्र शास्त्री का कार्यक्रम
बागेश्वर धाम के पीठाधीश्वर धीरेंद्र शास्त्री 12 को पटना आएंगे। पटना से 25 किलोमीटर दूर नौबतपुर में 13 से 17 मई तक उनका प्रवचन चलेगा। इसी दौरान 15 मई को वो अपना दरबार लगाएंगे।
अब पोल में हिस्सा लेकर अपनी राय दीजिए...
डीएसएस का मतलब जानिए
बता दें कि तेजप्रताप यादव के संगठन डीएसएस का पूरा नाम धर्मनिरपेक्ष सेवक संघ है। फरवरी 2017 में ये संगठन बना था। आरएसएस की तर्ज पर उन्होंने डीएसएस बनाया था। संगठन की ओर से पत्रिका भी निकली थी। इसमें आरएसएस के स्वयं सेवकों की तरह ट्रेनिंग दी जाती है।
2022 के बाद इस संगठन की गतिविधियां कम या शून्य हो गई। तेजप्रताप ने नया संगठन छात्र जनशक्ति परिषद बना लिया था, जिसका नाम बाद में जनशक्ति परिषद कर दिया गया। जनशक्ति परिषद का झंडा, निशान सब तेजप्रताप ने तय किया था।
जनशक्ति परिषद के बैनर तले उन्होंने खाली पांव गांधी मैदान से जेपी आवास तक की पदयात्रा की थी। अब जनशक्ति परिषद की गतिविधियां नहीं दिख रहीं।
बागेश्वर बाबा पर अब तक किसने क्या-क्या कहा
मुकेश सहनी: विकासशील इंसान पार्टी सुप्रीमो और पूर्व मंत्री मुकेश साहनी ने बुधवार को कहा कि बाबा बागेश्वर के पास जो दिव्य शक्तियां हैं, उससे वह बिहार का भला करें। बिहार सबका स्वागत करता है, जिसको भी बिहार आने की इच्छा है, वह बिहार आए। आग्रह यही है कि बिहार में आएं, बिहार को घूमे, बिहार को देखें।
केंद्रीय मंत्री गिरिराज सिंह: बेगूसराय में बुधवार को गिरिराज सिंह ने कहा कि दम है तो बिहार में धीरेंद्र शास्त्री को गिरफ्तार कर के दिखाएं। मुसलमानों को खुश करने के लिए मंत्री और नेता कुछ भी बयान दे रहे हैं। उन्होंने कहा कि नेता आडवाणी जैसे गिरफ्तार करने के बयान दे रहे हैं। उनके बस में कुछ नहीं है। उन्होंने कहा कि पटना के गांधी मैदान में समुदाय विशेष को कार्यक्रम की अनुमति दे दी। धर्म गुरुओं को रोका जा रहा है। अगर बिहार सरकार में हिम्मत है तो बिहार के मंदिरों को तोड़कर दिखाएं।
शिक्षा मंत्री चंद्रशेखर: बिहार के शिक्षा मंत्री और आरजेडी नेता चंद्रशेखर ने कहा है कि लालकृष्ण आडवाणी को लालू यादव ने जेल में भेजा था। तेजस्वी यादव बाबा बागेश्वर को जेल भिजवाएंगे। किशनगंज में मीडिया से बात करते हुए शिक्षा मंत्री चंद्रशेखर ने बाबा बागेश्वर को अपने हरकतों से बाज आने की चेतावनी दी।
राजद प्रदेश अध्यक्ष जगदानंद सिंह: राजद के प्रदेश अध्यक्ष जगदानंद सिंह ने कहा था कि शास्त्री जैसे लोगों को सलाखों के पीछे डाल देना चाहिए। यह बेहद दुर्भाग्यपूर्ण है कि वह (शास्त्री) जेल में नहीं हैं। भाजपा बिहार में सांप्रदायिक गुंडों को खड़ा कर रही है। इस देश के लोगों की संतों पर बहुत आस्था है, लेकिन भाजपा उसे नष्ट कर रही है।
पप्पू यादव: जन अधिकार पार्टी के सुप्रीमो पूर्व सांसद राजेश रंजन उर्फ पप्पू यादव ने भी धीरेंद्र कृष्ण शास्त्री के बिहार में धार्मिक आयोजन पर आपत्ति जताई। उन्होंने कहा कि ऐसे बाबाओं को चाइना बॉर्डर पर भेज देना चाहिए। बिहार में इनके लिए कोई स्थान नहीं है।
मंत्री सुरेंद्र राम: बिहार के श्रम संसाधन मंत्री सुरेंद्र राम ने कहा कि ऐसे बाबाओं से हिंदू और सनातन धर्म दोनों बदनाम हो रहा है। ऐसे बाबाओं का देश हित, समाज हित और धर्म हित के लिए विरोध होना बहुत जरूरी है। उन्होंने कहा कि ऐसे लोग एक दूसरे धर्म से लड़ाने का काम करते हैं।
नेता प्रतिपक्ष विजय सिन्हा: विजय सिन्हा ने धर्म गुरु धीरेंद्र शास्त्री के बिहार आने को लेकर कहा कि उन्हें आने से कोई नहीं रोक सकता। नेता प्रतिपक्ष ने कहा कि कोई भी धार्मिक गुरु हमारे बिहार में आते हैं, तो जनता श्रद्धा से सम्मान करेगी। विरोध करने वालों का मुंह काला करेंगे।
ये खबर भी पढ़िए...
बागेश्वर पीठाधीश्वर की बढ़ सकती हैं मुश्किलें:मुजफ्फरपुर कोर्ट में परिवाद दायर, 10 मई को सुनवाई; खुद को हनुमान बताने का मामला
बागेश्वर धाम के धीरेंद्र शास्त्री की मुश्किलें बढ़ सकती हैं। उनके खिलाफ सोमवार को मुजफ्फरपुर कोर्ट में परिवाद दायर किया गया है। मामले की सुनवाई एसीजेएम फर्स्ट के कोर्ट में 10 मई को होगी।मामला हिंदुओं की भावना को आहत करने का है। यह परिवाद अधिवक्ता सूरज कुमार ने दायर किया है, जिसे कोर्ट ने स्वीकार कर लिया है।
अधिवक्ता सूरज कुमार के मुताबिक, राजस्थान में आयोजित एक धार्मिक कार्यक्रम में धीरेंद्र शास्त्री ने खुद को भगवान हनुमान का अवतार बताया था। उन्होंने कहा था कि हम हिंदू धर्म के रक्षक हैं। यह बयान हिंदुओं की भावना को आहत करता है। आखिर कोई इंसान खुद को भगवान का अवतार कैसे बता सकता है?परिवादी के अधिवक्ता विनायक कुमार ने कहा कि कोर्ट ने परिवाद स्वीकार कर लिया है। 10 मई को सुनवाई होगी। पूरी रिपोर्ट पढ़ने के लिए यहां क्लिक करिए 